Die wêreld in foto's – 4 April 2017 - Maroela Media
Die Filippynse weermag skiet 'n saluut met 'n a105 Howitzer-kanon ter ere van president Rodrigo Duterte tydens die viering van dié weermag se 120ste bestaansjaar. Foto: Bullit Marquez, AP
'n Diamant genaamd "Pink Star" is vir 71,2 miljoen dollar opgeveil deur Sotheby's in Hong Kong. Hierdie bedrag is die hoogste wat nog op 'n veiling in Asië verkry is. Foto: Vincent Yu, File, AP
'n Vrou en haar dogter huil tydens 'n simboliese seremonie in St. Petersburg, Rusland. Talle mense het gesterf tydens 'n bomontploffing in die stad se ondergrondse spoorweg. Foto: Dmitri Lovetsky, AP
Indonesiese polisie in Jakarta het verskeie wilde diere van onwettige handel gered ná natuurbewaarders dié aktiwiteite deur Instagram opgespoor het. Abdul Malik is vandag gearresteer toe wilde diere in hokke op sy perseel gevind is. Foto: Achmad Ibrahim, AP
Prins Phillip, Hertog van Edinburgh, oorhandig die Britain-Australia Society-toekenning vir 2016 aan die sangeres Kylie Minogue tydens 'n privaat seremonie by Windsor-kasteel in Berkshire, Engeland. Foto: Steve Parsons, Pool, AP
Die Hertog van Edenburgh staan daar netjies uitgevat en pennetjie regop langs die mooie Kylie Minogue en niemand sou kon raai hy het al die 90 jaar ouderdom verbygesteek nie. En dis NIE 'n ou ou foto nie. Ei, die seen van goeie gene darem!